Վերջին տարիներին դպրոցը բացարձակապես մատնվել էր անուշադրության, կառավարությունը ջանքեր չէր գործադրում դպրոցի վերաշինման, այն կրթական համընդհանուր քաղաքականության մեջ ներգրավելու համար: Եվ, պարզվում է, սա միտումնավոր վերաբերմունք էր, որովհետև արդեն իսկ առկա է կառավարության որոշումը. «ՀՀ կառավարության 10 մայիսի 2012 թվականի N 601Ա որոշմամբ` Երևան քաղաքի Զաքյան թիվ 2 հասցեում գտնվող կառավարությանն առընթեր պետական գույքի կառավարման վարչության պետական կառավարչական հիմնարկի տնօրենության` 14.919.000 դրամ հաշվեկշռային արժեքով ու 32.613 քմ ընդհանուր մակերեսով շենքը ամբողջությամբ հետ վերցնել օգտագործողից և ամրացնել «ՀՀ արդարադատության նախարարության աշխատակազմ» պետական կառավարչական հիմնարկին»: